РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 119-465/23

26. март 2023. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

 Одбор за првосуђе, државну управу и локалну самоуправу, на 13. седници одржаној 26. марта 2023. године, разматрао је Предлог одлуке о избору председника судова, који је поднео Високи савет судства (број 119-465/23, од 10. марта 2023. године).

 Седници је, у својству представника предлагача, присуствовала Снежана Бјелогрлић, изборни члан Високог савета судства из реда судија.

 На основу чл. 51. и 201. Пословника Народне скупштине, Одбор подноси

И З В Е Ш Т А Ј

 Одбор за правосуђе, државну управу и локалну самоуправу констатовао је да је Високи савет судства поднео Предлог одлуке о избору председника судова, као овлашћени предлагач, у складу са чланом 71. став 1. Закона о судијама и члана 201. Пословника Народне скупштине Републике Србије.

Одбор је одлучио да предложи Народној скупштини да прихвати Предлог одлуке о избору председника суда за Виши суд у Врању и Основни суд у Прокупљу.

 За известиоца Одбора на седници Народне скупштине одређен је Владимир Ђукановић, председник Одбора.

ПРЕДСЕДНИК

 Владимир Ђукановић

РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 119-445/23

26. март 2023. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

Одбор за правосуђе, државну управу и локалну самоуправу, на 13. седници одржаној 26. марта 2023. године, размотрио је Предлог одлуке о избору судија који се први пут бирају на судијску функцију, који је поднео Високи савет судства (број 119-445/23 од 08. марта 2023. године).

Седници је, у својству представника предлагача, присуствовала Снежана Бјелогрлић, изборни члан Високог савета судства из реда судија.

На основу члана 51. и 201. Пословника Народне скупштине, Одбор за правосуђе, државну управу и локалну самоуправу подноси

ИЗВЕШТАЈ

Одбор за правосуђе, државну управу и локалну самоуправу констатовао је да је Високи савет судства поднео Предлог одлуке о избору судија који се први пут бирају на судијску функцију као овлашћени предлагач у складу са чланом 51. Закона о судијама.

Одбор је одлучио да предложи Народној скупштини да прихвати Предлог одлуке о избору судија који се први пут бирају на судијску функцију у Основни суд у Алексинцу, Основни суд у Врању, Основни суд у Деспотовцу, Основни суд у Крушевцу, Основни суд у Лозници, Основни суд у Младеновцу, Основни суд у Нишу, Основни суд у Пироту, Основни суд у Панчеву, Основни суд у Руми, Основни суд у Суботици, Основни суд у Зрењаину, Основни суд у Рашки, Основни суд у Прибоју, Прекршајни суд у Београду, Прекршајни суд у Зрењанину, Прекршајни суд у Сремској Митровици и Прекршајни суд у Лозници.

За известиоца Одбора на седници Народне скупштине одређен је Владимир Ђукановић, председник Одбора.

 ПРЕДСЕДНИ К

 Владимир Ђукановић

РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

26**.** март 2023. годне

Б е о г р а д

ПРЕДСЕДНИКУ

НАРОДНE СКУПШТИНE

 Одбор за правосуђе, државну управу и локалну самоуправу, на 13. седници одржаној 26. марта 2023. године, размотрио је Одлуку Високог савета судства, број: 116-04-00053/2023-01 од 02. марта 2023. године (заведену у Народној скупштини 10. марта 2023. године под 01 Број: 118-469/23), којом се усвајапредлог Дисциплинске комисије Високог савета судства, као овлашћеног предлагача за покретање поступка за утврђивање разлога за разрешење председника суда и утврђује постојања разлога за разрешење председника Прекршајног суда у Ваљеву због тешког дисциплинског прекршаја у вршењу функције председника суда из члана 90. став 2. Закона о судијама, у вези са дисциплинским прекршајем кршење одредаба Етичког кодекса у већој мери из члана 90. став 1. алинеја 18 Закона о судијама, у вези са тачком 4.1. Етичког кодекса, те предлаже Народној скупштини да разрешиЗорана Стефановића функције председника Прекршајног суда у Ваљеву.

Одбор је утврдио Предлог одлуке о разрешењу функције председника Прекршајног суда у Ваљеву.

 За представника Одбора на седници Народне скупштине одређен је Владимир Ђукановић, председник Одбора.

 ПРЕДСЕДНИК

 Владимир Ђукановић

 П Р Е Д Л О Г

##  На основу члана 75. став 1. и члана 77. Закона о судијама („Службени гласник РС“, бр. 116/08, 58/09 - УС, 104/09, 101/10, 8/12 - УС, 121/12, 124/12 - УС, 101/13, 108/13 - др. закон, 111/14 - УС, 117/14, 40/15, 63/2015 - одлука УС, 106/2015, 63/2016 - одлука УС, 47/2017, 76/2021 i 10/23- др. закон) и члана 8. став 1. Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_\_ седници \_\_\_\_\_\_\_\_\_\_\_\_\_\_\_\_\_\_\_

одржаној \_\_\_\_\_\_\_\_\_\_\_\_\_ 2023. године, донела је

О Д Л У К У

о разрешењу функције председника Прекршајног суда у Ваљеву

I

 Зоран Стефановић, председник Прекршајног суда у Ваљеву, разрешава се функције председника суда због тешког дисциплинског прекршаја у вршењу функције председника суда и дисциплинског прекршаја кршење одредаба Етичког кодекса у већој мери.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_\_\_\_\_\_

У Београду, \_\_\_\_\_\_\_\_\_\_\_\_ 2023. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 др Владимир Орлић

О б р а з л о ж е њ е

 Чланом 52. ст. 1. и 2. Закона о уређењу судова („Службени гласник РС“, бр. 116/08, 104/09, 101/10, 31/11 - др. закон, 78/11, 101/11, 101/13, 40/15 - др. закон, 13/2016, 108/2016, 113/2017, 65/2018 - одлука УС, 87/2018, 88/2018 - одлука УС и 10/23- др. закон) утврђено је да председник суда представља суд, руководи судском управом и одговоран је за правилан и благовремен рад суда, као и да обезбеђује законитост, ред и тачност у суду, налаже отклањање неправилности и спречава одуговлачење у раду, одређује браниоце по службеној дужности по азбучном реду са листе адвоката које доставља адвокатска комора, стара се о одржавању независности судија и угледу суда и врши друге послове одређене законом и Судским пословником.

Чланом 75. став 1. Закона о судијама („Службени гласник РС“, бр. 116/08, 58/09 - УС, 104/09, 101/10, 8/12 - УС, 121/12, 124/12 - УС, 101/13, 108/13 - др. закон, 111/14 - УС, 117/14, 40/15, 63/15 - др. пропис,63/2015 - одлука УС, 106/2015, 63/2016 - одлука УС, 47/2017, 76/2021 и 10/23-др. закон), утврђено је да се председник суда разрешава те функције због кршења обавеза установљених прописима за обављање послова судске управе, нарушавања начела независности судије, поступања супротно прописима о додељивању предмета, одступања од прописа којим се уређује годишњи распоред судија, тешког дисциплинског прекршаја у вршењу функције председника суда или нестручног вршења функције председника суда. Чланом 76. ст. 2. и 3. утврђено је да поступак за утврђивање разлога за разрешење председника суда покреће и води Високи савет судства. Поступак за утврђивање разлога за разрешење председника суда покреће се по предлогу председника непосредно вишег суда, седнице свих судија суда чији је председник, министра надлежног за правосуђе, органа надлежног за вредновање рада председника суда и Дисциплинске комисије. Чланом 77. утврђено је да Одлуку о разрешењу председника суда доноси Народна скупштина, на основу предлога Високог савета судства, након спроведеног поступка у коме су утврђени разлози за разрешење.

Високи савет судства је Одлуком Број: 116-04-00053/2023-01 од 02. марта 2023. године, коју је доставио Народној скупштини: усвојиопредлог Дисциплинске комисије Високог савета судства број 116-04-00208/2022-05 од 27. јануара 2023. године за покретање поступка за утврђивање разлога за разрешење председника Прекршајног суда у Ваљеву Зорана Стефановића и утврдио постојање разлога за разрешење председника Прекршајног суда у Ваљеву због тешког дисциплинског прекршаја у вршењу функције председника суда из члана 90. став 2. Закона о судијама, у вези са дисциплинским прекршајем кршење одредаба Етичког кодекса у већој мери из члана 90. став 1. алинеја осамнаеста Закона о судијама, у вези тачке 4.1. Етичког кодскса, те предложио Народној скупштини да разрешиЗорана Стефановића функције председника Прекршајног суда у Ваљеву.

Одбор за правосуђе, државну управу и локлану самоуправу на 13. седници одржаној 26**.** марта 2023. године, утврдио је Предлог одлуке о разрешењу функције председника Прекршајног суда у Ваљеву Зорана Стефановића и доставио га Народној скупштини на усвајање.